
Obstarávateľ: MH Teplárenský holding, a.s., Turbínová 3, 831 04  Bratislava




SÚŤAŽNÉ  PODKLADY

Predmet zákazky:

„Rámcová zmluva na dodávky kancelárskych, čistiacich, hygienických potrieb a pitný režim pre MHTH“



















ČASŤ 1 – VŠEOBECNÉ INFORMÁCIE
1 Identifikácia obstarávateľa
Názov a sídlo: 
MH Teplárenský holding, a.s., Turbínová 3, 831 04 Bratislava – mestská časť Nové Mesto
IČO: 36 211 541

2 Predmet zákazky / súťaže
[bookmark: _Hlk102592923]Predmetom súťaže  je   nákup a dodávka tovaru v sortimente predávajúceho za podmienok určených rámcovou zmluvou, ktorá tvorí prílohu č. 2 týchto súťažných podmienok. 

Podrobné vymedzenie predmetu zákazky tvorí časť 3 – Opis predmetu zákazky.      
  
3 Typ zmluvy
Výsledkom obstarávania bude uzatvorenie Rámcovej zmluvy na dodávku tovaru , ktorá tvorí samostatnú prílohu č. 2 súťažných podmienok. 

4 Miesto a termín realizácie predmetu zákazky
Miesto realizácie:  
MH Teplárenský holding, a.s., Turbínová 3, 831 04 Bratislava - závod MHTH Bratislava
MH Teplárenský holding, a.s., Coburgova 84 917 42 Trnava – závod MHTH Trnava
MH Teplárenský holding, a.s., Lučenecká cesta 1801/25, 960 01 Zvolen – závod MHTH Zvolen  
MH Teplárenský holding, a.s., Košická 11, 010 01 Žilina – závod MHTH Žilina
MH Teplárenský holding, a.s., Robotnícka 17, 036 80 Martin – závod MHTH Martin
MH Teplárenský holding, a.s., Teplárenská 1823, 042 92 Košice – závod MHTH Košice 

             
5 Obhliadka miesta realizácie zákazky
Obhliadka sa nerealizuje.

6 Vysvetľovanie a doplnenie súťažných podkladov
	V prípade potreby objasniť súťažné podklady, poskytovanie vysvetlení a iné dorozumievanie medzi obstarávateľom a účastníkmi, sa bude uskutočňovať písomnou formou – elektronicky prostredníctvom modulu „ERRMA“ alebo vyplnením formuláru Otázky_a_odpovede.xlsx, ktorý tvorí samostatnú prílohu týchto súťažných podmienok. Najoptimálnejšie je zaslať ich mailom na denis.aulitis@mhth.sk .			
	Za včas doručenú požiadavku účastníka o vysvetlenie súťažných podkladov sa považuje požiadavka doručená v písomnej forme(mailom) najneskôr 3 dni pred uplynutím lehoty na predkladanie ponúk. 	
	Ak je to nevyhnutné, obstarávateľ môže doplniť informácie uvedené v súťažných podkladoch, ktoré oznámi súčasne všetkým účastníkom najneskôr 2 dni pred lehotou na predkladanie ponúk.

7 Obsah ponuky
Ponuka predložená účastníkom musí obsahovať nasledovné doklady a dokumenty preukazujúce splnenie podmienok účasti a požiadaviek obstarávateľa v súťaži:
 7.1	Deklaráciu potrebných povolení a oprávnení na výkon a dodávku predmetu zmluvy v zmysle platnej legislatívy v SR. Urobíte tak vo voliteľných podmienkach. V prípade nedisponibility budete zo súťaže vylúčení. Účastník disponuje dokladom o oprávnení podnikať, respektíve dokladov o zapísaní v profesijnom zozname  vedenom profesijnou organizáciou. V predmete podnikania musí byť zapísaný predmet podnikania oprávňujúci účastníka poskytovať požadovaný predmet zákazky.
7.2 Čestné vyhlásenie - Súhlas s obsahom „Čestné vyhlásenie účastníka MHTH.docx, ktoré tvorí prílohu týchto súťažných podkladov. Urobíte tak vo voliteľných podmienkach. V prípade nesúhlasu budete zo súťaže vylúčení.
7.3 Súhlas s „Platnosť cien do 31.12.2026“.Urobíte tak vo voliteľných podmienkach. V prípade nesúhlasu budete zo súťaže vylúčení.
7.4 Zoznam referencií za obdobie od 1.1.2024 do lehoty na predkladanie ponúk, doplnený kvalifikovanými referenciami – pričom účastník musí požadovaným zoznamom s kvalifikovanými referenciami preukázať, že vo vyššie uvedenom období zabezpečoval dodávku rovnakého alebo obdobného predmetu zákazky. Účastník ich nahrá ako prílohu cez modrú spinku.
Každá z predložených referencií bude obsahovať:
- obchodné meno a sídlo odberateľa
- obchodné meno a sídlo dodávateľa – účastníka
- stručný opis predmetu zmluvy
- celkový finančný objem v € bez DPH
- rok realizácie (lehota realizácie)
7.5 Účastník  disponuje e-shopom. Urobíte tak vo voliteľných podmienkach.
7.6 Účastník uvedie Percento(%) zľavy z cenníkovej ceny svojich produktov. 
7.7 Cenovú ponuku podľa časti 3 týchto súťažných podkladov, ktorú vyplníte Exceli príloha č.3 
7.8 Súhlas so znením RÁMCOVÁ ZMLUVA,  ktorá tvorí prílohu č.2 týchto súťažných podkladov. Urobíte tak vo voliteľných podmienkach. V prípade nesúhlasu budete zo súťaže vylúčení. Zmeny v zmluve nie sú povolené.
7.9 Víťazný účastník sa zaväzuje vypracovať katalóg ponúknutých produktov. 
7.10 Účastník musí byť ku dňu podpisu zmluvy zapísaný v registri partnerov verejného sektora podľa zákona č. 315/2018 Z. z. o registri partnerov verejného sektora.  Uchádzač berie na vedomie, že zápis v registri partnerov verejného sektora je podmienkou uzatvorenia zmluvy.(Pozn.: aplikuje sa v prípade prekročenia limitov podľa zákona) Urobíte tak vo voliteľných podmienkach.
7.11 Kontaktné informácie osôb účastníka, prostredníctvom ktorých bude obstarávateľ kontaktovať účastníka pre potreby elektronickej aukcie (v prípade jej vyhlásenia). Obstarávateľ požaduje uviesť meno a priezvisko, e-mail a telefón týchto kontaktných osôb.

8 Predloženie ponuky

	Účastník môže predložiť iba jednu ponuku. Účastníkom sa nepovoľuje predložiť variantné riešenie. Ak súčasťou ponuky bude aj variantné riešenie, toto nebude brané do úvahy. 
	Účastník predkladá ponuku elektronicky v module „Zapečatené ponuky“. V prípade ak účastník predloží ponuky iným spôsobom (napríklad poštovou zásielkou, osobne, e-mailom), nebude sa na jeho ponuku prihliadať.

9 Termín predkladania ponúk a harmonogram súťaže
1. kolo: Vstupné kolo, kolo otázok a odpovedí od 26.10.2026 10:30 do 4.11.2026 10:30 
Lehota na predkladanie ponúk:  4.11.2026 do 10:30 
2. kolo: Kontrolné kolo od 4.11.2026 10:30 do 9.11.2026 10:30 
3. kolo: Aukčné kolo – 9.11.2026 o 10:30 


10 Doplnenie, zmena a odvolanie ponuky
Účastník môže predloženú ponuku dodatočne doplniť, zmeniť alebo odvolať do uplynutia lehoty podľa bodu 9.

11 Preskúmanie ponúk
		Obstarávateľ preskúma, či všetky ponuky spĺňajú požiadavky obstarávateľa a rozhodne, či ponuka:
· obsahuje všetky náležitosti určené v bode 7 tejto časti súťažných podkladov,
· zodpovedá ďalším pokynom a  náležitostiam  uvedeným v týchto súťažných podkladoch a vo výzve k súťaži.
		Platnou ponukou je ponuka, ktorá vyhovuje všetkým požiadavkám a špecifikáciám podľa týchto súťažných podkladov a výzvy k súťaži a zároveň neobsahuje žiadne obmedzenia alebo výhrady, ktoré sú v rozpore s uvedenými požiadavkami. Ostatné ponuky budú zo súťaže vylúčené.
		Účastníkovi, ktorý nesplní podmienky účasti príp. požiadavky obstarávateľa,  obstarávateľ zašle elektronicky prostredníctvom modulu „Zapečatené ponuky“  oznámenie o vylúčení, s uvedením dôvodov vylúčenia ponuky.
		Účastníkovi, ktorý splnil podmienky účasti a požiadavky obstarávateľa a nebol vylúčený, zašle elektronicky prostredníctvom modulu „Zapečatené ponuky“  obstarávateľ výzvu na účasť v elektronickej aukcii a pravidlá priebehu elektronickej aukcie (v prípade rozhodnutia o ďalšom pokračovaní súťaže).

12 Vysvetľovanie ponúk
		Obstarávateľ môže požiadať elektronicky prostredníctvom modulu „Zapečatené ponuky“ alebo mailom účastníkov o písomné vysvetlenie ponúk. Nesmie však vyzývať ani prijať ponuku účastníka na zmenu, ktorou by sa ponuka zvýhodnila.
	Obstarávateľ vylúči ponuku účastníka z procesu vyhodnocovania:
· ak neuzná vysvetlenie návrhu ceny alebo vysvetlenie ponuky za dostatočné alebo
· ak účastník neposkytne vysvetlenie návrhu ceny alebo vysvetlenie ponuky v lehote určenej obstarávateľom.
	Účastník bude upovedomený o vylúčení jeho ponuky s uvedením dôvodu vylúčenia elektronicky prostredníctvom modulu „Zapečatené ponuky“.

13 Vyhodnotenie ponúk
	Obstarávateľ hodnotí tie ponuky, ktoré neboli podľa bodu 11 a 12 zo súťaže vylúčené. 
	Pri vyhodnocovaní ponúk postupuje Obstarávateľ len podľa kritéria na vyhodnotenie ponúk   súťaže a spôsobom určeným v časti  E. Kritérium na vyhodnotenie ponúk a spôsob jeho uplatnenia.

14 Platnosť ponuky
Lehota viazanosti ponúk je stanovená do 31.12.2026.

15 Práva obstarávateľa
Obstarávateľ si vyhradzuje právo:
· v priebehu súťažnej lehoty zmeniť, spresniť, alebo doplniť podmienky zadania, a to písomne vo vzťahu k všetkým účastníkom rovnako, 
· súťaž zrušiť, 
· odmietnuť všetky ponuky a neuzavrieť zmluvu so žiadnym z účastníkov,
· ďalej rokovať s účastníkmi o ponukovej cene a ďalších podmienkach ponuky,
· ponuky vyhodnocovať v ďalších kolách; aj formou e-aukcie.


ČASŤ 2 – KRITÉRIA NA VYHODNOTENIE PONÚK

Komisia na vyhodnotenie ponúk porovná a vyhodnotí iba tie ponuky, ktoré sa pre účely týchto súťažných podkladov nepovažujú za neplatné.
Jediným kritériom na vyhodnotenie ponúk je najnižšia cena za dodanie predmetu obstarávania vyjadrená  v eurách, s uvedením ceny bez DPH, vypočítaná podľa časti 4 - Spôsob určenia ceny. Poradie účastníkov sa určí porovnaním výšky navrhnutých ponukových cien. Úspešný bude ten účastník, ktorý požaduje za dodanie predmetu obstarávania najnižšiu cenu. 


ČASŤ 3 - OPIS PREDMETU ZÁKAZKY

Rozsah predmetu zákazky/zmluvy:
Predmetom zmluvy je   nákup a dodávka tovaru v sortimente predávajúceho za podmienok určených rámcovou zmluvou, ktorá tvorí prílohu č. 2 týchto súťažných podmienok a prílohou č. 3 Špecifikácia predmetu zmluvy a cenník.

ČASŤ 4 - SPÔSOB URČENIA CENY
Cena za obstarávanú zákazku bude stanovená v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.
Celková cena bude zahŕňať všetky náklady a výdavky, ktoré môžu súvisieť s úplnou  realizáciou zákazky vrátane dopravných nákladov, balného a ďalších nákladov súvisiacich s dodaním  predmetu zákazky, t. j. skúšky, likvidácia odpadov, licenčné poplatky, poplatky za vybavenie certifikátov a osvedčení, resp. iných ciel a daní podľa Incoterms DDP Bratislava.
Účastník uvedie celkovú cenu za predmet obstarávania, ktorá je uvedená v prílohe č. 3. Celkovú cenu obstarávania opíše z prvej strany excelu, s názvom KP - bunku G 221 a vpíše do celkovej sumy v proebize. 
V prípade vyhlásenia eaukcie bude účastník upravovať celkovú cenu obstarávania, následne víťaz upraví cenu percentuálne ku každej položke podľa pomeru výsledná cena z aukcie k cene vstupnej. 

ČASŤ 5 – OBCHODNÉ PODMIENKY
Zmluvné podmienky realizácie predmetu zákazky sú podrobne stanovené v "RÁMCOVÁ ZMLUVA".

ČASŤ 6 – ZÁVEREČNÉ USTANOVENIA
Táto výzva do výberového konania nie je súčasťou výberu dodávateľa podľa zákona o verejnom obstarávaní. MH Teplárenský holding si vyhradzuje právo ukončiť proces výberu dodávateľa v ktorejkoľvek etape a odstúpiť od jednania s dodávateľom bez udania dôvodu. Na základe odstúpenia od jednania nebude možné vznášať voči MH Teplárenskému holdingu žiadne nároky.
Všetky údaje poskytnuté spoločnosťou MH Teplárenský holding tomto výberovom konaní, tak ako aj všetky údaje predložené účastníkom, sa považujú za dôverné a môžu byť použité iba pre účely súvisiace s procesom výberu dodávateľa pre MH Teplárenský holding.
V prípade otázok sa môžete obrátiť na uvedené kontakty.


ČASŤ 7 - PRÍLOHY
Príloha č. 1 - Čestné vyhlásenie účastníka
Príloha č. 2 – Rámcová kúpna zmluva
Príloha č. 3 – Špecifikácia predmetu zmluvy a cenník
príloha č. 4 – Otázky_a_odpovede

